เมเจอร์ ดีเวลลอปเม้นท์ กำลังขายคอนโด 4 โครงการ บนทำเลติดรถไฟฟ้าสายหลัก
เวลาที่เราจะเลือกซื้อคอนโด 1 ห้อง คำถามแรกที่จะเกิดขึ้น “ใกล้รถไฟฟ้าไหม อยู่ห่างจากสถานีแค่ไหน”     เพียงแต่ปัจจุบันรถไฟฟ้า ก็ขยายเส้นทางวิ่งไปไกลกว่าเดิมถึงชานเมือง และปริมณฑล และทำเลชานเมืองเหล่านี้ ส่วนใหญ่ก็ไม่ได้เกิดการเปลี่ยนแปลงอะไรจากเดิมมากนัก หรือพูดง่าย ๆ ก็คือ นอกจากรถไฟฟ้า ก็ไม่ได้มีอะไรดึงดูดให้คนอยากจะมาอยู่อาศัย
8 เม.ย. 2564

เมเจอร์ ดีเวลลอปเม้นท์ X ลงทุนแมน
เมเจอร์ ดีเวลลอปเม้นท์ กำลังขายคอนโด 4 โครงการ บนทำเลติดรถไฟฟ้าสายหลัก
 
เวลาที่เราจะเลือกซื้อคอนโด 1 ห้อง
คำถามแรกที่จะเกิดขึ้น “ใกล้รถไฟฟ้าไหม อยู่ห่างจากสถานีแค่ไหน”  
 
เพียงแต่ปัจจุบันรถไฟฟ้า ก็ขยายเส้นทางวิ่งไปไกลกว่าเดิมถึงชานเมือง และปริมณฑล
และทำเลชานเมืองเหล่านี้ ส่วนใหญ่ก็ไม่ได้เกิดการเปลี่ยนแปลงอะไรจากเดิมมากนัก
หรือพูดง่าย ๆ ก็คือ นอกจากรถไฟฟ้า ก็ไม่ได้มีอะไรดึงดูดให้คนอยากจะมาอยู่อาศัย
 
กลับกัน ทำเลใจกลางเมือง หรือเขยิบออกมานิดหน่อย แม้จะมีโครงการใหม่ ๆ เกิดขึ้นเรื่อย ๆ
แต่ในหลาย ๆ โครงการก็ขายหมดมาโดยตลอด
จะมีแค่ช่วงระบาดของโควิด 19 ที่ประสบปัญหากับยอดขายจากเศรษฐกิจถดถอย 
จนถึงนักลงทุนจากต่างชาติที่ไม่สามารถเข้ามาในประเทศได้ 
 
แล้วทำไม คอนโดใจกลางเมืองยังได้รับความนิยมแม้จะมีราคาขายที่สูงกว่า ? 
นั่นเพราะทำเลใจกลางเมืองนอกจากติดรถไฟฟ้าแล้วนั้น
สิ่งที่อยู่รอบ ๆ ข้างทุกอย่างมันตอบโจทย์ชีวิตเราได้หมด
ไม่ว่าจะเป็น ศูนย์การค้า, ร้านอาหารอร่อย, สถานบันเทิง, ร้านค้าและโรงเรียนชื่อดัง
 
ที่น่าสนใจก็คือเวลานี้ กำลังมีหนึ่งบริษัทอสังหาฯ ที่มีคอนโดใน 4 ทำเลทองติดรถไฟฟ้า
พร้อมกับมีราคาขายเริ่มต้นให้เลือกตั้งแต่ระดับ 2 ล้าน จนถึง 66 ล้านบาท
นั่นก็คือ บริษัท เมเจอร์ ดีเวลลอปเม้นท์ จํากัด (มหาชน) หรือ MJD
 
พอได้ยินแบบนี้ ก็ทำให้เกิดคำถามขึ้นมามากมาย
MJD คือใคร? 
แล้ว 4 โครงการที่เปิดขายนั้น มีความคุ้มค่าแค่ไหน?
ลงทุนแมน จะเล่าให้ฟัง
 
ก่อนอื่น เรามารู้จัก บริษัท เมเจอร์ ดีเวลลอปเม้นท์ จํากัด (มหาชน) หรือเรียกสั้นๆ ว่า MJD
พอได้ยินชื่อบริษัทนี้ หลายคนก็น่าจะพอรู้ว่าบริษัทแห่งนี้เป็นของตระกูล พูลวรลักษณ์ 
เจ้าของโรงภาพยนตร์ เมเจอร์  ซีนีเพล็กซ์ นั่นเอง
 
โดย MJD ก่อตั้งขึ้นในปี พ.ศ. 2542 พร้อมกับสร้างชื่อเสียง ด้วยการพัฒนาโครงการคอนโดระดับ High-end ติดทำเลรถไฟฟ้ามาอย่างยาวนาน  
 
ที่น่าสนใจคือ ในหลาย ๆ โครงการที่ผ่านมา ก็สร้างกระแส Sold Out อย่างรวดเร็ว
เป็นการตอกย้ำว่า MJD เป็นผู้เชี่ยวชาญคอนโดมิเนียมระดับ High-end
 
แล้ว 4 โครงการใหม่ที่เปิดขายอยู่ในทำเลไหนบ้าง
Muniq Sukhumvit 23 (มิวนิค สุขุมวิท 23) เป็นคอนโดหรูสูง 36 ชั้น 1 อาคารมี 201 ยูนิต
โดยใช้แนวคิด ‘LIVE AS ART’ สื่อถึงการใช้ชีวิตอย่างมีศิลปะ มีรสนิยม
อีกทั้งส่วนกลางก็ยังครบครันและถูกตกแต่งรายล้อมด้วยธรรมชาติสีเขียว 
โดยตอนนี้สร้างเสร็จ 100% และพร้อมเข้าอยู่ได้ทันที 
โดยมีราคาขายเริ่มต้นที่ 6.9 ล้านบาท 1 ห้องนอน 34.7 ตารางเมตร
ไปจนถึงห้อง The Collection หรือมินิเพนท์เฮ้าส์ ราคา 66 ล้านบาท 
 
ที่น่าสนใจก็คือ Muniq Sukhumvit 23 ถือเป็นอีกหนึ่งโครงการที่อยู่ในทำเลที่ดีที่สุดของกรุงเทพ
เพราะรู้หรือไม่ โครงการนี้อยู่ห่างรถไฟฟ้า BTS อโศกเพียงแค่ 250 เมตรเท่านั้น
ซึ่งเป็นสถานี Interchange เป็นจุดศูนย์กลางที่มีทั้งรถไฟฟ้า BTS และ MRT วิ่งผ่าน
ถือเป็นการเพิ่มความสะดวกสบายให้เราสามารถเดินทางไปไหนได้สะดวกรวดเร็วกว่า
หากเทียบกับคอนโดที่อยู่ในทำเลสถานีรถไฟฟ้าอื่น ๆ นั่นเอง
 
อีกทั้งบริเวณรอบ ๆ โครงการยังร่ายล้อมด้วยสิ่งอำนวยความสะดวกครบครัน
ทั้งศูนย์การค้า Emquartier, Terminal 21, ร้านอาหารชื่อดัง, โรงแรมหรู, มหาวิทยาลัยศรีนครินทรวิโรฒ และแหล่งท่องเที่ยวยามค่ำคืน
เรียกว่าไม่ว่าจะไปทางไหน เวลาใด ก็มีแต่สถานที่ตอบโจทย์ไลฟ์สไตล์
 
โครงการที่สองมีชื่อว่า Maru Ladprao 15 (มารุ ลาดพร้าว 15) โดยมีราคาเริ่มต้น 1 ห้องนอนอยู่ที่ 3.8 ล้านบาท 
เป็นอาคารสูง 30 ชั้นและมี 332 ยูนิต โดยอยู่ห่างจาก MRT ลาดพร้าว แค่ 50 เมตรเท่านั้น
 
ที่น่าสนใจก็คือ โครงการนี้กำลังเอาใจคนรักน้องหมาน้องแมว
เมื่ออนุญาตให้เจ้าของห้องสามารถเลี้ยงได้ ซึ่งต้องบอกว่ามีไม่กี่โครงการที่ทำเช่นนี้   
 
แล้วรู้หรือไม่ว่า ทำเลของโครงการนี้ก็โดดเด่นไม่แพ้ทำเลอื่น ๆ 
เราสามารถเดินไป กูร์เมต์ มาร์เก็ต และ MRT ลาดพร้าว ที่อยู่ใกล้ ๆ 50 เมตร รวมถึง BigC Extra แค่ 350 เมตร
หรือนั่งรถไฟฟ้า MRT ไปแป๊บเดียว แค่ 1 สถานี ก็ถึง เซ็นทรัล ลาดพร้าว 
แล้วไม่ใช่แค่นั้น เพราะคอนโดแห่งนี้ก็ใกล้สถานศึกษา และโรงพยาบาลหลายแห่ง 
จนถึงยังมีร้านอาหารสตรีตฟูดชื่อดังมากมาย
 
ส่วนโครงการที่ 3 ก็ใช้ชื่อว่า Maru แต่เปลี่ยนทำเลมาสู่ย่านเอกมัย โดย Maru Ekkamai 2 (มารุ เอกมัย 2) มีราคาเริ่มต้น 5 ล้านบาท 
ตรงนี้ถือว่าน่าสนใจ เพราะการจะหาคอนโดราคาระดับนี้แถมใกล้ BTS เอกมัยเพียง 450 เมตร
และใกล้กับ เกทเวย์ เอกมัย, เมเจอร์ สุขุมวิท และ ดองกิ มอลล์ รวมถึงสถานที่อื่น ๆ อีกมากมาย
ทำเลนี้ถือว่าเป็นอะไรที่หายากเรียกว่าเป็น Rare Item เลยก็ว่าได้
 
ที่น่าสนใจ ที่ Maru Ekkamai 2 (มารุ เอกมัย 2) นอกจากเจ้าของห้องจะสามารถเลี้ยงสัตว์ได้เหมือนโครงการ Maru Ladprao 15 (มารุ ลาดพร้าว 15) แล้ว ในตัวโครงการก็ยังมีพื้นที่ส่วนกลางบนชั้นดาดฟ้า ที่มีสิ่งอำนวยความสะดวกครบครัน
 
สำหรับโครงการสุดท้ายคือ Miles Ratchada-Ladprao (ไมลส์ รัชดา - ลาดพร้าว) ตั้งอยู่ลาดพร้าวซอย 26 
โดยคาดว่าน่าจะสร้างเสร็จภายในปี 2567 
 
ความน่าสนใจโครงการนี้คือ เราแทบจะไม่เคยเห็นบริษัท MJD สร้างคอนโดในราคา 2 ล้านบาท
เพราะโดยปกติแล้วบริษัทแห่งนี้ ภาพจำที่เราคุ้นเคยก็คือเป็นบริษัทที่พัฒนาแต่คอนโดระดับ Hi-End 
 
นั่นแปลว่าโครงการ Miles รัชดา-ลาดพร้าวซอย 26 จะทำให้ผู้ซื้อได้คอนโดในราคาที่ถูกลง 
แต่มาตรฐานและคุณภาพงานก่อสร้างแทบจะใกล้เคียงกับคอนโดระดับ Hi-End 
 
ที่สำคัญที่สุดโครงการนี้ เราแค่เดินไปเพียง 550 เมตรก็จะถึงรถไฟฟ้า MRT ลาดพร้าว
อีกทั้งทำเลแห่งนี้ ความสะดวกสบายในการเดินทางก็ไม่ต่างจากโครงการ MARU ลาดพร้าว 15 
ไม่ว่าเราจะไป เซ็นทรัล ลาดพร้าว, ยูเนี่ยน มอลล์, ตลาดนัดจตุจักร ก็เดินทางได้สะดวก
 
จะเห็นว่าทั้ง 4 โครงการเราสามารถเดินทางไปไหนได้สะดวกสบายและครบครัน
อีกทั้งราคาขายแต่ละโครงการก็รู้สึกถึงความ คุ้มค่า ตามสภาวะเศรษฐกิจที่กำลังซื้ออ่อนแอ 
ซึ่งถ้าไม่ซื้อในตอนนี้ ก็ไม่รู้ว่าโอกาสดี ๆ อย่างนี้จะกลับมาอีกเมื่อไร
 
เพราะทั้ง 4 โครงการไม่ว่าจะซื้อเพื่ออยู่อาศัยเอง หรือแม้แต่ซื้อเพื่อปล่อยให้เช่า
จนถึงอาจซื้อไว้เพื่อเป็นทรัพย์สินให้ลูกหลานในอนาคต 
 
ไม่ว่าจะลงทุนในรูปแบบไหน ก็ดูคุ้มค่า
เพราะในอนาคตหากสถานการณ์ทุกอย่างกลับมาเป็นปกติ
การจะหาคอนโดทำเลติดรถไฟฟ้าสายหลักในราคาที่จับต้องได้ ก็คงหายากเช่นกัน..
 
References
-
-
-
-